Turbo Liu

Liu Yuan (lahir 10 Oktober 1997), dikenali secara profesional sebagai Liu Haoran, juga dikenali sebagai Turbo Liu, ialah seorang pelakon China. Beliau terkenal dengan peranannya dalam siri filem Detective Chinatown dan Dead to Rights (2025), serta siri televisyen With You (2016) dan Nirvana in Fire 2 (2017).

Pada tahun 2021, Liu menjadi pelakon termuda yang mencatatkan kutipan melebihi 15 bilion RMB (lebih kurang AS$2.32 bilion) di pawagam China.

 Kehidupan awal 
Liu dilahirkan pada tahun 1997 di Pingdingshan, Henan, dan berpindah ke Beijing pada usia 12 tahun untuk bersekolah di Sekolah Menengah Bersekutu Akademi Tarian Beijing. Bapanya merupakan seorang eksekutif kanan di sebuah syarikat, manakala ibunya ialah seorang pelakon Opera Beijing. Pada tahun 2013 ketika masih bergelar pelajar, Liu telah dipilih sendiri oleh pelakon/pengarah China Chen Sicheng untuk membintangi filem arahan sulung Chen, Beijing Love Story. Pada tahun 2015, Liu mendaftar di Akademi Drama Pusat selepas memperoleh markah yikao tertinggi dalam jabatan lakonan universiti tersebut.

 Kerjaya 
Liu membuat penampilan sulungnya dalam lakonan menerusi filem romantik 2014 Beijing Love Story, dan telah dicalonkan bagi Anugerah Pelakon Baru Terbaik di Festival Filem Pelajar Kolej Beijing 2015.

Pada tahun 2015, Liu membintangi filem komedi misteri Detective Chinatown arahan Chen Sicheng, dan memenangi Anugerah Pelakon Baru Terbaik di Anugerah Huading menerusi lakonannya. Pada tahun yang sama, Liu membintangi projek skrin kecil pertamanya, drama kampus With You, yang diadaptasi daripada novel remaja dengan judul yang sama. Siri drama tersebut menerima ulasan positif, dan Liu memenangi anugerah Pelakon Baru Paling Popular di Karnival Semua Bintang iQiyi 2016.

Pada tahun 2017, Liu melakonkan watak Su Yu dalam filem patriotik The Founding of an Army. Beliau juga tampil dalam filem misteri sejarah Legend of the Demon Cat yang diarahkan oleh pengarah tersohor Chen Kaige. Pada tahun yang sama, beliau membintangi drama sejarah Nirvana in Fire 2, sebuah produksi Daylight Entertainment arahan pengarah terkenal Kong Sheng dan sekuel kepada Nirvana in Fire yang ditulis oleh Hai Yan. Siri tersebut menerima pujian pengkritik, dan Liu mendapat pengiktirafan atas mutu lakonannya.

Pada tahun 2018, Liu kembali melakonkan wataknya dalam filem Detective Chinatown 2, yang ditayangkan pada Tahun Baru Cina. Filem tersebut menjadi kejayaan pecah panggung dengan kutipan sebanyak 3.4 bilion RMB dan merupakan salah satu daripada 10 filem dengan kutipan tertinggi sepanjang masa di China (sehingga September 2022). Liu dicalonkan sebagai Pelakon Lelaki Terbaik di Hundred Flowers Awards untuk lakonannya, menjadikannya pelakon termuda yang pernah dicalonkan dalam kategori pelakon utama bagi anugerah tersebut. Atas pencapaiannya, Forbes China menamakan beliau dalam senarai 30 Under 30 Asia 2018, yang menghimpunkan 30 individu berpengaruh di bawah umur 30 tahun yang memberi kesan besar dalam bidang masing-masing.

Pada tahun 2019, Liu membintangi dua filem arahan Chen Kaige, iaitu Flowers Bloom in the Ashes dan My People, My Country. Drama epik xuanhuan beliau, Novoland: Eagle Flag, yang diadaptasi daripada novel dengan judul yang sama karya Jiang Nan, disiarkan di Zhejiang TV, dan menjadi drama dengan rating tertinggi saluran itu dalam slot waktu tayangan jam 10 malam.

Pada tahun 2020, Liu menamatkan pengajian di Akademi Drama Pusat dan berjaya lulus uji bakat untuk menyertai Kumpulan Seni Lombong Arang Batu China di mana beliau turut menerima bianzhe (编制). Beliau membuat persembahan Xue Wo Zhong Hua bersama kumpulan seni tersebut di Pusat Seni Persembahan Kebangsaan China. Pada tahun yang sama, beliau turut membintangi filem My People, My Homeland dan Coffee or Tea.

Pada tahun 2021, filem Liu Detective Chinatown 3 ditayangkan semasa Tahun Baharu Cina dan serta-merta meraih kutipan sebanyak 1.01 bilion RMB, 818 juta RMB, dan 749 juta RMB masing-masing untuk tiga hari pertama, sekali gus terus memegang rekod bagi 3 kutipan harian tertinggi dalam sejarah pecah panggung di China. Kejayaan pecah panggung Detective Chinatown 3 (melebihi 4.5 bilion RMB) melonjakkan Liu menjadi pelakon termuda yang mencatat kutipan melebihi 15 bilion RMB (kira-kira AS$2.32 bilion) di pawagam China bagi peranan utama. Beliau turut membintangi filem 1921 sebagai Liu Renjing, arahan pengarah terkenal Huang Jianxin (menjadikannya kolaborasi keempat mereka). Pada tahun yang sama, filem Liu Fire on the Plain, terbitan Diao Yinan, telah dijemput untuk menyertai pertandingan utama di Festival Filem Antarabangsa San Sebastián. Juga pada tahun 2021, Liu dijemput sebagai wakil untuk menghadiri Kongres ke-11 Persekutuan Persuratan dan Seni China, yang diadakan setiap lima tahun. Pada usia 24 tahun, beliau merupakan salah seorang wakil termuda daripada lebih 2,000 hadirin.

Pada tahun 2022, filem Liu Only Fools Rush In, arahan Han Han, ditayangkan semasa Tahun Baharu Cina, menjadikannya filem ketiga beliau yang ditayangkan pada musim tersebut. Liu menerima pencalonan bagi kategori Pelakon Pembantu Lelaki Terbaik di Anugerah Hundred Flowers ke-36 menerusi lakonannya sebagai Liu Renjing dalam filem 1921.

Pada tahun 2023, filem The Breaking Ice arahan Anthony Chen yang dibintangi oleh Liu ditayangkan dalam bahagian Un Certain Regard di Festival Filem Cannes 2023. Filem tersebut turut dipilih oleh Suruhanjaya Perfileman Singapura sebagai penyertaan rasmi Singapura bagi kategori Filem Antarabangsa Terbaik di Anugerah Akademi ke-96.

Pada tahun 2024, filem My Friend An Delie, iaitu debut pengarahan pelakon Dong Zijian dan dibintangi oleh Liu serta Dong, telah terpilih untuk bersaing di Festival Filem Antarabangsa Tokyo ke-37.

Filemografi
Filem
 Tahun Tajuk Inggeris Tajuk Cina  Watak  Nota  2014 Beijing Love Story  北京爱情故事  Song Ge   2015  Forever Young  栀子花开 Pengacara  Cameo Detective Chinatown  唐人街探案 Qin Feng   2017  Buddies in India  大闹天竺 Erlang Shen  Cameo  The Founding of an Army  建军大业  Su Yu  Legend of the Demon Cat  妖猫传 Bai Long  2018 Detective Chinatown 2  唐人街探案2 Qin Feng   Happiness Is Coming  幸福马上来  Ma Xiao  Cameo  2019  How to Train Your Dragon: The Hidden World 驯龙高手3 Hiccup  Lakon suara; bahasa Cina     双生 Li Ping  My People, My Country我和我的祖国 Wo Dele  Segmen: "Bintang Panduan"2020   My People, My Homeland  我和我的家乡 Xiao Qin  Segmen: "Misteri UFO"   一点就到家 Wei Jinbei   2021 Detective Chinatown 3  唐人街探案3Qin Feng    19211921   Embrace Again穿过寒冬拥抱你Zhang ZheCameo 2022Only Fools Rush In四海Wu Renyao2023The Breaking Ice燃冬Hao Feng2024The Boy and the Heron你想活出怎样的人生Mahito MakiLakon suara; Bahasa CinaDecoded解密Rong Jinzhen2025Detective Chinatown 1900唐探 1900Qin Fu平原上的火焰Zhuang ShuDead to Rights南京照相馆Su Liuchangrowspan="3" My Friend An Delie我的朋友安德烈Li MoFlowers From the Ashes少年时代Lady R魔方小姐

 Siri televisyen 
 Tahun Tajuk Inggeris Tajuk Cina  Watak  Nota  2016  With You  最好的我们 Yu Huai    2017  Midnight Diner 深夜食堂 Penerbit muzik Cameo  Nirvana in Fire 2 琅琊榜之风起长林 Xiao Pingjing    2018  Great Expectations: Meeting of the Two Dragons远大前程·双龙会  Huo Zhenxiao  Penampilan khas  2019 Novoland: Eagle Flag 九州缥缈录Lǚ Guichen     2020 - 2024  Detective Chinatown 唐人街探案 (网络剧) Qin Feng  Penampilan khas  2022Bright Future县委大院Mei Xiaoge (muda)Cameo

 Rancangan realiti 
 Tahun Tajuk Inggeris Tajuk Cina  Watak   2015  Takes a Real Man (Musim 1)  真正男子汉 Ahli pelakon   2017   Give Me Five (Musim 1) 高能少年团  2021Oh Youth!恰好是少年2024Game of Cubes: The New Utopia魔方新世界

 Teater 
 Tahun Tajuk Inggeris Tajuk Cina  Watak  2021Xue Wo Zhong Hua血沃中华Dong Cunrui

 Diskografi 
 Single 
 Tahun Tajuk Inggeris Tajuk Cina  Album Nota  2015  "Yearning for Glory" 渴望光荣  Takes a Real Man OST || 
| 
|-
| 2016 || "Holy High" || 猴厉嗨 || ||Lagu promosi untuk Suning dengan Wu Mochou & Huang Cancan
| 
|-
| 2017 || "Proud Youths" || 骄傲的少年 || Give Me Five OST || bersama Zhang Yishan, Wang Junkai, Dong Zijian & Darren Wang
| 
|-
| 2018 || "Pink Memories" || 粉紅色的回憶|| Detective Chinatown 2 OST|| bersama Wang Baoqiang, Zhang Zifeng, Xiaoshenyang & Xiao Yang
| 
|-
| rowspan=4|2019 ||  "My Motherland and I" || 我和我的祖国 || My People My Country OST ||bersama Chen Feiyu, Zhou Dongyu, Ou Hao & Zhu Yilong
|
|-
| "Starry Sea" || 星辰大海 || || Untuk China Movie Channel Young Actors Project ||   
|-
|"Dream" || 梦想 || || Lagu tema untuk China Student Television Festival ||  
|-
|"Cool Doll" || 酷你吉娃 || Detective Chinatown 3 OST'' 

 Anugerah dan pencalonan 
 Tahun Anugerah Kategori Karya yang dicalonkan Keputusan Ref.2014Festival Filem Pelajar Kolej Beijing ke-21Pelakon Baharu Lelaki TerbaikBeijing Love Story2016Anugerah Pengkritik Filem Shanghai ke-24Detective ChinatownFestival Filem Antarabangsa Shanghai ke-19(Anugerah Bakat Baharu Asia)Anugerah Huading ke-20Anugerah Media Filem China ke-16Pelakon Paling DinantikanPersembahan Paling Dinantikan2018Anugerah Hundred Flowers ke-34Pelakon Lelaki TerbaikDetective Chinatown 22022Anugerah Hundred Flowers ke-36Pelakon Pembantu Lela1921

 Forbes China Celebrity 100 
 Tahun Kedudukan Ref.2017Ke-892019Ke-192020Ke-18

 Rujukan 

 Pautan luar 



Kategori:Kelahiran 1997
Kategori:Orang hidup
Kategori:Pelakon China